CELEX: C2007/056/69
Language: et
Date: 2007-03-10 00:00:00
Title: Kohtuasi T-12/07: 16. jaanuaril 2007 esitatud hagi — Polimeri Europa versus komisjon

10.3.2007   
            
            
               ET
            
            
               Euroopa Liidu Teataja
            
            
               C 56/37
            
         16. jaanuaril 2007 esitatud hagi — Polimeri Europa versus komisjon
   (Kohtuasi T-12/07)
   (2007/C 56/69)
   Kohtumenetluse keel: itaalia
   Pooled
   
      Hageja: Polimeri Europa SpA (Brindisi, Itaalia) (esindajad: advokaadid M. Siragusa, F.M. Moretti ja L.Nascimbene)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada täielikult otsus ja sellega lahutamatult seotud aktid ja käskida seetõttu komisjonil astuda samme Michelin'ile edastatud uue vastuväiteteatise mittekonfidentsiaalse versiooni tagasi saamiseks;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi on esitatud komisjoni EÜ asutamislepingu artikli 81 kohaldamise menetluses (asi COMP/F//38.638BR/ESBR) 6. novembri 2006. aasta otsuse COMP/F2/D (2006) 1095 peale, millega kostja edastas Manufacture Française des Pneumatiques Michelin'ile (MFPM) koopia 6. aprillil 2006 esitatud vastuväiteteatise mittekonfidentsiaalsest versioonist. MFPM-il oli eelnevalt lubatud huvitatud kolmanda poolena haldusmenetlusse astuda kuna tal oli palutud esitada oma märkused.
   Oma nõuete toetuseks viitab hageja:
   
               —
            
            
               kaitseõiguste rikkumisele. Selles osas väidetakse, et komisjon sai alles pärast otsuse vastuvõtmist teada Michelin'i menetluses osalemise tegelikud eesmärgid ja olemuse, piirates sel moel hageja kaitse võimalusi ja mõjutades negatiivselt tema menetluslikku positsiooni;
            
         
               —
            
            
               otsuse õigusvastasusele, selle õigusliku aluse, täpsemalt määruse nr 773/2004 (1) artikli 6 tõttu. Selles osas väidetakse, et Michelin'i ei saa käsitelda kaebuse esitajana, kuna tema esitatud vorm C ei kujuta endast kaebuse põhjal algatatud menetlust alustavat akti määruse nr 1/2003 (2) artikli 7 tähenduses. Sellest tulenevalt on otsusega rikutud eespool viidatud sätet koosloetuna määruse nr 773/2004 artikliga 7.
            
         
      (1)  Komisjoni 7. aprilli 2004. aasta määrus (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (ELT L 123, lk 18; ELT eriväljaanne 08/03, lk 81.
   
      (2)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).